### 16.    Beslutning om frigivelse af rådighedsbeløb til sammenlægning af Vesterbjerggård og Hækkemosen

**Åbent**

Sagsnr.: 326-2016-46459       J.nr.: 82.00.00           Dokumentnr.:
326-2018-15142

**Sagstype**

Beslutning.

**Resume og sagens baggrund**

På Kommunalbestyrelsens møde den 25. oktober 2017 blev det
besluttet at sammenlægge daginstitutionerne Justina Kristensen og Hækkemosen i
Snertinge, idet en sammenlægning både kan bidrage til at skabe bedre fysiske
rammer for det pædagogiske arbejde og samtidig give en årlig besparelse på
driftsbudgettet. I budget 2018-2021 er der afsat et rådighedsbeløb på 3,02 mio.
kr. i 2018 til sammenlægning af daginstitutionerne. Der anmodes derfor om en anlægsbevilling
på 3,02 mio. kr. finansieret af det afsatte rådighedsbeløb.

**Indstillinger**

Direktøren indstiller, at der gives en anlægsbevilling på
3,02 mio. kr. finansieret af det afsatte rådighedsbeløb.

**Behandling**

Børn- og Familieudvalget,
Økonomiudvalget, Kommunalbestyrelsen.

**Sagsfremstilling**

Ud fra målsætningerne i
udviklingsstrategien og ejendomsstrategien har administrationen arbejdet med 5
forskellige projekter, som går på tværs af fagområder. Der har primært været
fokus på udvikling af dagtilbuds- og skoleområdet, men de er tænkt sammen med
funktioner på hele velfærdsområdet.

Projekterne skal betragtes som
individuelle og adskilte, men har det til fælles, at der kigges på, hvordan de
hver især kan bidrage til at skabe bæredygtige læringsmiljøer samtidig med, at
der ses på de bygningsmæssige rammer i forlængelse af ejendomsstrategien. Formålet
er således at udvikle, forbedre og optimere eksisterende tilbud på
velfærdsområdet i Kalundborg Kommune og derigennem sikre bæredygtige tilbud i
forhold til drift og kvalitet i et langsigtet perspektiv.

Et af disse projekter omhandler
sammenlægning af børnehaven Filippa Jessen og [adresse] i Snertinge.
I notatet "Projekt 2 - Sammenlægning af daginstitutioner i Snertinge",
der er vedlagt som bilag, fremgår en uddybet beskrivelse af projektet samt 3
forskellige modeller for sammenlægningen.

På Kommunalbestyrelsens møde den 25. oktober 2017 blev det
besluttet at sammenlægge daginstitutionerne, som det beskrives i model 2 (se
side 14 i det vedlagte bilag). Model 2 indebærer, at sammenlægningen
gennemføres ved, at Børnehaven Hækkemosen lukkes og [adresse]
samtidig udvides ved at inddrage omkring halvdelen af de disponible lokaler i
det tidligere jobcenter, der er sammenbygget med [adresse].

Dette indebærer samtidig en ombygning af lokalerne på grund
af den ændrede anvendelse.

Ved model 2 forventes anlægsudgifterne til ombygningen at
ligge på kr. 3,02 mio. kr.

Herefter forventes en årlig besparelse på driftsbudgettet på
kr. 348.000. Denne besparelse fremkommer ved besparelser på tillægget til
mindre institutioner (kr. 187.000) og på en teamleder (kr. 130.000), samt en
besparelse på udgifterne til drift af bygningerne (kr. 31.000). Besparelsen på
drift af bygningerne overføres til projekt ejendomsstrategi.

Fordelen ved en sammenlægning er blandt andet, at medarbejdergruppen samles og
det kan bidrage til at øge fleksibiliteten i forhold til at prioritere, hvordan
medarbejdernes ressourcer anvendes bedst muligt. Der skabes samtidig bedre
fysiske rammer for det pædagogiske arbejde. Slutteligt giver sammenlægningen en
årlig besparelse på driftsbudgettet, som beskrevet ovenfor. Det forventes at
ibrugtagelse sker senest i november 2018.

**Økonomiske konsekvenser**

Sammenlægningen af daginstitutionerne vil koste 3,02 mio.
kr., som finansieres af det afsatte rådighedsbeløb i 2018. Økonomichefen
bemærker, at restrådighedsbeløbet herefter udgør 0 kr. Besparelserne på
driftsbudgetterne vil indgå i budgetlægningen for 2019. Ved en senere afvikling
af bygningen [adresse], vil besparelse på udvendig vedligeholdelse
overføres til projekt ejendomsstrategi.

**Børn- og Familieudvalgets møde
den 7. februar 2018:**

Anbefales.

**Økonomiudvalgets møde den 21.
februar 2018:**

Anbefales.

**Bilag**

|  |  |
| --- | --- |
| Projekt 2 - Sammenlægning af daginstituioner i Snertinge | 326-2018-22539 |